钦定古今图书集成/明伦汇编/家范典/第030卷 > 天宝初南曹小司寇舅于我太夫人堂下累土
## 钦定古今图书集成/明伦汇编/家范典/第030卷 > 天宝初南曹小司寇舅于我太夫人堂下累土

《为山》一匮盈尺以代彼朽木。承诸焚香瓷瓯，瓯甚安矣。旁植慈竹，盖兹数峰。嵚岑婵娟，宛有尘外数致。乃不知兴之所至，而作是诗。

前人

《一匮》功盈尺，三峰意出群。望中疑在野，幽处欲生云。
慈竹春阴覆，香炉晓势分。惟南将献寿，佳气日氛氲。